钦定古今图书集成/明伦汇编/氏族典/第378卷 > 孔述睿
## 钦定古今图书集成/明伦汇编/氏族典/第378卷 > 孔述睿

按《唐书孔述睿传》：“述睿，越州山阴人，梁侍中休源八
世孙。少与兄弟偕隐嵩山。大历中，以太常寺协律郎
召擢，累司勋员外郎、史馆修撰。每一迁即至朝谢，俄
而辞疾归，以为常。德宗立，拜谏议大夫，诏备礼敦遣。
既至，兼皇太子侍读，固辞弗许，改秘书少监，兼右庶
子，复为史馆修撰。贞元四年，以疾乞解，乃以太子宾”
客还乡。卒，年七十一，赠工部尚书。